Referat af afdelingsbestyrelsesmøde tirsdag den 24. oktober 2017, kl. 18.00

Deltagere: Christian, Arne-George, Carlo, Eva, Knud, Ole, Susanne, Tine, Bernt

Afbud: Anni, Rose-Marie, Torben

1. Orientering fra ejendomslederen

Bernt orienterede om at ejendomsfunktionær Jens Otte Carlsen er afgået ved døden efter længere tids sygdom – ÆRET VÆRE HANS MINDE.

Det er ikke tilladt at henstille trailere og andre ikke motordrevne køretøjer i carporte.

Parkeringsanlægget ved Netto er nu færdigt og ser flot ud.

1. Orientering fra formanden

Bestyrelsen har besluttet at ejendomsfunktionærerne udstyres med ID-kort, der skal bæres synligt så beboerne ikke er i tvivl om at det er en medarbejder fra ejendomskontoret.

Afdragstiden på køkkener finansieret af afdelingen afvikles over 10 år.

1. Kontrakter - LUKKET PUNKT

Bestyrelsen drøftede kontrakter vedrørende TV, internet, telefoni mm.

1. Kommunen ønsker at bestyrelsen igen behandler spørgsmålet om oprettelse af 2 handicap P-pladser på Børnehusets område.

Efter en meget kort drøftelse fastholdt bestyrelsen at man ikke kan imødekomme ønsket om oprettelse af de nævnte P-pladser.

1. HaB’s anvisningsaftale med Hørsholm Kommune – LUKKET PUNKT
2. Sundhedseftersyn

Det er vigtigt at sikre det sunde indeklima i vores boliger samt vedligeholdelsesstandarden af boligerne. Derfor vil der snarest blive varslet sundhedseftersyn i alle boliger i Ådalsparken.

1. AirBnB- må beboere udleje boligen via AirBnB?

Der gives ikke tilladelse til at måtte udleje boligen via AirBnB eller lignende udlejningsmuligheder. DAB udsender meddelelse herom til alle beboere i Hørsholm almene Boligselskab.

1. Udlejning af carporte

Kun beboere med privat ejede og/eller privat leasede biler vil kunne leje carporte. Carporte er forbeholdt beboernes egne biler.

1. Henvendelse fra Din Parkering vedr. tilbud om parkeringskontrol i Ådalsparken

Firmaet Din Parkering har henvendt sig med tilbud om parkeringskontrol i Ådalsparken. Firmaet bliver nu bedt om at komme med en nærmere beskrivelse af systemet.

1. Arrangementer afviklede samt kommende

Sommerfesten gik godt og juletræsfest afvikles den 2. december 2017.

1. Evt. nye borde til selskabslokalerne

Bestyrelsen drøftede behovet for nye borde til selskabslokalerne og bad ejendomskontoret om at indhente eksempler på bordtyper.